## Ochrana osobných údajov

**Vyhlásenie k ochrane osobných údajov**

V OMNIA Holding sme pevne odhodlaní spracúvať Vaše osobné údaje bezpečne a zákonne, najmä kladieme dôraz na ochranu Vašich práv a záujmov.

Tento dokument je určený všetkým fyzickým osobám, ktorých osobné údaje spoločnosti v skupine OMNIA Holding spracúvajú (ďalej len „*dotknuté osoby*“). Spoločnosti v skupine OMNIA Holding sú uvedené v závere tohto dokumentu.

V záujme ochrany osobných údajov má každá spoločnosť OMNIA Holding určenú v oblasti ochrany osobných údajov zodpovednú osobu, ktorú môžete kontaktovať na emailovú adresu: [gdpr@avris.sk](mailto:gdpr@avris.sk).

**Informácie k osobným údajom**

Osobné údaje sú akékoľvek informácie, podľa ktorých Vás možno identifikovať alebo môžete byť identifikovateľný. Môže ísť o údaje:

* bežné osobné údaje: titul, meno, priezvisko, pracovná pozícia, e-mailová adresa, telefónne číslo, evidenčné číslo vozidla a pod.,
* citlivé osobné údaje: údaje o zdraví, ktoré spracúvame len u našich zamestnancov.

**Zákonnosť spracúvania osobných údajov**

Osobné údaje spracúvame len v prípade, ak máme na to právny základ. Právnym základom spracúvania môže byť:

* zmluva a predzmluvné vzťahy,
* plnenie zákonných povinností,
* oprávnený záujem,
* súhlas.

Zmluva a predzmluvné vzťahy

Osobné údaje spracúvame na základe predzmluvných a zmluvných vzťahov. To znamená, že údaje potrebujeme spracúvať, aby sme mohli s Vami uzavrieť a plniť zmluvu.

Bez Vašich osobných údajov nemôžeme zmluvu uzavrieť a následne zabezpečiť jej plnenie.

Zákonná povinnosť

Niektoré osobné údaje spracúvame na základe plnenia zákonných povinností. Zákony určujú, ktoré osobné údaje musíme spracúvať a v akom rozsahu. Poskytnutie Vašich správnych a aktuálnych osobných údajov je v tomto prípade povinné, pretože bez toho by sme si nemohli plniť zákonné povinnosti (napr. zákon o účtovníctve, daňové zákony, Obchodný zákonník).

Oprávnený záujem

Keď máme vlastný obchodný alebo podnikateľský dôvod, kde je použitie Vašich osobných údajov nevyhnutné, nazýva sa to oprávnený záujem (napr. používanie kamerového systému na ochranu majetku spoločností OMNIA Holding prípadne tretích strán).

Ak spracúvame osobné údaje na základe oprávneného záujmu, náš záujem nesmie prevažovať Vaše práva a záujmy, čo pravidelne v jednotlivých prípadoch vyhodnocujeme.

Súhlas

Ak spracúvame osobné údaje na základe Vášho súhlasu (napr. posielanie marketingových informácií), tento súhlas môžete kedykoľvek odvolať. Po odvolaní súhlasu Vaše osobné údaje na daný účel ďalej nespracúvame a sú bezpečne zlikvidované.

**Práva dotknutej osoby**

OMNIA Holding kladie dôraz na rešpektovanie Vašich práv. Ako dotknutá osoba máte tieto práva:

**Právo na informácie**

Máte právo na informácie o spracúvaní Vašich osobných údajov. Za týmto účelom sú prijaté vhodné opatrenia, aby Vám tieto informácie boli riadne poskytnuté. Informácie o spracúvaní osobných údajov sú dostupné online na [www.omniaholding.sk](http://www.omniaholding.sk) a následne fyzicky priamo v priestoroch jednotlivých spoločností, a to formou upozornia na vstupoch (označenie kamerových systémov), na nástenkách či na pultoch recepcií.

**Právo na odvolanie udeleného súhlasu**

V prípade, ak ste nám udelili súhlas na spracúvanie svojich osobných údajov, môžete ho kedykoľvek odvolať. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním. Súhlas sa udeľuje napr. pri posielaní marketingových informácií.

**Právo na prístup k údajom**

Spoločnosť Vám na základe žiadosti vydá potvrdenie o spracúvaní Vašich osobných údajov, ako aj informácie o účeloch ich spracúvania, o kategóriách spracúvaných osobných údajov, o kategóriách príjemcov, o dobe ich uchovávania, o zdroji osobných údajov, pokiaľ osobné údaje neboli získané priamo od Vás a o ďalších Vašich právach, ktoré si môžete uplatniť. Spoločnosť Vám na Vašu žiadosť poskytne bezplatne aj kópiu Vašich osobných údajov, ktoré spracúva. Za akékoľvek ďalšie kópie si budeme účtovať primeraný poplatok zodpovedajúci administratívnym nákladom. O výške poplatku Vás budeme vopred informovať.

**Právo na opravu**

Máte právo na spracúvanie správnych a aktuálnych údajov. Každá spoločnosť OMNIA Holding vykonáva aktualizáciu údajov na Vašu žiadosť, prípadne po overení týchto údajov v rámci komunikácie s Vami.

**Právo na vymazanie (právo „na zabudnutie“)**

Za určitých podmienok máte právo na vymazanie Vašich osobných údajov, a to najmä, ak osobné údaje už nie sú potrebné na účely, na ktoré sa získavali alebo inak spracúvali; ak ste odvolali svoj súhlas, na základe ktorého sa spracúvanie vykonáva; ak namietate oprávnený záujem na spracúvanie osobných údajov alebo pokiaľ sa osobné údaje spracúvali nezákonne. Po zvážení zákonných podmienok Vašej žiadosti na vymazanie osobných údajov vyhovieme, prípadne Vás budeme informovať, prečo osobné údaje vymazať nemôžeme.

**Právo na obmedzenie spracúvania**

Za určitých podmienok máte právo na obmedzenie spracúvania Vašich osobných údajov zo strany spoločnosti OMNIA Holding, a to najmä, ak napadnete správnosť osobných údajov, a to počas obdobia umožňujúceho spoločnosti OMNIA Holding overiť správnosť osobných údajov; ak je spracúvanie osobných údajov protizákonné a Vy namietate proti vymazaniu osobných údajov a žiadate namiesto toho obmedzenie ich spracúvania; ak ich spoločnosť OMNIA Holding už nepotrebuje na účely spracúvania, ale potrebujete ich Vy na preukázanie, uplatňovanie alebo obhajovanie právnych nárokov; ak ste namietali oprávnené záujmy, spoločnosť OMNIA Holding ich spracúvanie obmedzí, až do overenia týchto oprávnených záujmov. Po zvážení zákonných podmienok Vašej žiadosti o obmedzenie spracúvania osobných údajov vyhovieme, prípadne Vás budeme informovať, prečo žiadosti vyhovieť nemôžeme.

**Právo na prenosnosť údajov**

Právo na prenos osobných údajov k inému prevádzkovateľovi spoločnosti OMNIA Holding vykonajú výlučne na Vašu žiadosť a to v štruktúrovanom, bežne používanom a strojovo čitateľnom formáte v prípade, ak sa spracúvanie osobných údajov zakladá na Vašom súhlase, prípadne na plnení zmluvy so ZSZA a ak sa toto spracúvanie vykonáva automatizovanými prostriedkami, ktoré takýto prenos umožňujú.

**Právo namietať**

Za určitých podmienok máte právo namietať spracúvanie Vašich osobných údajov vykonávané na základe oprávneného záujmu. Spoločnosť OMNIA Holding tieto osobné údaje nebude ďalej spracúvať, pokiaľ v konkrétnom prípade nepreukáže nevyhnutné oprávnené dôvody tohto spracúvania.

**Automatické individuálne rozhodovanie vrátane profilovania**

Žiadna zo spoločností OMNIA Holding nevykonáva automatizované individuálne rozhodovanie, ani profilovanie.

**Právo na účinný súdny prostriedok nápravy**

Ako dotknutá osoba máte právo na súdny prostriedok nápravy, ak sa domnievate, že v dôsledku spracúvania osobných údajov v rozpore s Nariadením GDPR alebo zákonom o ochrane osobných údajov došlo k porušeniu Vašich práv. Návrh na začatie konania môžete podať na príslušnom súde.

**Právo podať podnet alebo sťažnosť na Úrad na ochranu osobných údajov**

Máte právo kedykoľvek sa obrátiť s  podnetom, či sťažnosťou vo veci spracúvania osobných údajov na dozorný orgán, a to na Úrad na ochranu osobných údajov Slovenskej republiky, so sídlom Hraničná 12, 820 07 Bratislava 27, Slovenská republika, IČO: 36 064 220, tel. č.: +421/2/3231 3220, webové stránky https://dataprotection.gov.sk/uoou/ .

Svoje práva si môžete uplatniť písomne:

* poštou na adresu konkrétnej spoločnosti OMNIA Holding,
* e-mailom na adresu zodpovednej osoby: gdpr@avris.sk.

Každú žiadosť zaevidujeme a vybavíme bez zbytočného odkladu, najneskôr do jedného mesiaca. V tejto lehote Vás informujeme o opatreniach, ktoré sme na základe tejto žiadosti prijali. Uvedená lehota sa môže v prípade potreby predĺžiť o ďalšie dva mesiace, pričom sa zohľadní komplexnosť žiadosti a počet žiadostí. O predĺžení lehoty Vás budeme informovať do jedného mesiaca od jej podania spolu s odôvodnením zmeškania lehoty.

Oznámenie o spôsobe vybavenia žiadosti sa podáva rovnakým spôsobom, akým bola žiadosť podaná, pokiaľ nepožiadate o iný spôsob. V prípade, ak oznámenie obsahuje osobné údaje osobitnej kategórie, oznámenie posielame výlučne poštou do vlastných rúk.

Vaše žiadosti vybavujeme bezplatne. Ak je však žiadosť zjavne neopodstatnená alebo opakovaná, môžeme za jej vybavenie žiadať:

* primeraný poplatok zohľadňujúci administratívne náklady,
* odmietnuť konať.

**Bezpečnosť osobných údajov**

OMNIA Holding dôsledne zabezpečuje ochranu osobných údajov. Za týmto účelom sme prijali primerané technické, organizačné a bezpečnostné opatrenia zohľadňujúce hroziace riziko, povahu spracúvania, najnovšie poznatky a náklady na prijatie týchto opatrení.

OMNIA Holding chráni Vaše osobné údaje vhodnými a dostupnými prostriedkami pred zneužitím. Pritom predovšetkým uchovávame osobné údaje v priestoroch, na miestach, v prostredí alebo v systéme, do ktorého má prístup obmedzený, vopred stanovený a v každom okamihu kontrolovaný okruh osôb.

OMNIA Holding raz za rok vykoná vyhodnotenie postupov pri nakladaní a spracovávaní osobných údajov. O vyhodnotení spíšeme stručný záznam, tzv. správu z vyhodnotenia. Ak sa zistí, že niektoré postupy sú zastarané, zbytočné alebo sa neosvedčili, vykonáme bezodkladne nápravu.

OMNIA Holding ihneď rieši každý bezpečnostný incident týkajúci sa osobných údajov. V prípade, že je pravdepodobné, že incident bude mať za následok vysoké riziko pre Vaše práva a slobody, vždy Vás o tom informujeme a oznámime Vám, aké opatrenia sme prijali na nápravu. O každom incidente sa spíše záznam. O každom závažnom incidente OMNIA Holding informuje Úrad na ochranu osobných údajov SR.

**Spoločnosti OMNIA Holding**

Keď sa v tomto dokumente hovorí o spoločnosti OMNIA Holding, myslí sa tým spoločnosť:

OMNIA 2000, a. s., Tomášikova 30, Bratislava 821 01, IČO: 36 389 757

OMNIA HOLDING, SE, organizačná zložka, Tomášikova 30, Bratislava 821 01, IČO: 36 064 203

OMNIA MOTORS, a. s., Tomášikova 30, Bratislava 821 01, IČO: 35 787 058

OMNIA Real, s.r.o., Tomášikova 30, Bratislava 821 01, IČO: 35 863 897

OMNIA, a. s., Tomášikova 30, Bratislava 821 01? IČO: 35 806 729

OMNIA INVEST, s.r.o., Tomášikova 30, Bratislava 821 01, IČO: 45 301 271

Správcovská spoločnosť OMNIA, s.r.o., Tomášikova 30, Bratislava 821 01, IČO: 45 301 271

Tabak Invest s.r.o., Tomášikova 30, Bratislava 821 01, IČO: 36 759 244

Bližšie informácie k spracúvaniu osobných údajov v jednotlivých spoločnostiach sú dostupné na webovej stránke [www.omniaholding.sk](http://www.omniaholding.sk) v jednotlivých podstránkach týchto spoločností.

**Aktuálnosť dokumentu**

Tento dokument je aktuálny ku dňu 30.06.2023.

Vlastníkom dokumentu je OMNIA Holding a minimálne raz za rok preveruje jeho platnosť a aktuálnosť.